**ZÁPISNICA**

**z 5. zasadnutia Akademického senátu FSV UCM v Trnave v akademickom roku 2021/2022**

**zo dňa 22. apríla 2022**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 5. zasadnutia AS FSV UCM
3. Kontrola plnenia uznesení z predchádzajúceho zasadnutia
4. Výročná správa o činnosti FSV UCM za rok 2021
5. Správa o hospodárení FSV UCM za rok 2021
6. Návrh na úpravu – Organizačná schéma FSV UCM
7. Návrh – II. kolo prijímacieho konania FSV UCM na akademický rok 2022/2023
8. Vyhlásenie doplňujúcich volieb do zamestnaneckej časti a volieb do študentskej časti AS FSV UCM (AS UCM)
9. Rôzne
10. Záver
11. **Otvorenie zasadnutia AS FSV UCM v Trnave**

Predsedníčka AS FSV UCM, doc. PhDr. Mgr. Oľga Bočáková, PhD., mim. prof. otvorila 5. zasadnutie AS FSV UCM v akademickom roku 2021/2022 a privítala prítomných členov AS FSV UCM a členov vedenia FSV UCM.

1. **Schválenie programu 5. zasadnutia AS FSV UCM v Trnave**

Predsedníčka AS FSV UCM oboznámila členov AS FSV UCM s programom zasadnutia senátu.

**Návrh č. 1:**

**Predsedníčka AS FSV UCM navrhla hlasovanie o programe 5. zasadnutia AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2022**

**Členovia AS FSV UCM odsúhlasili program 5. zasadnutia AS FSV UCM.**

**3) Kontrola uznesení zo 4. zasadnutia AS FSV UCM v akademickom roku 2021/2022**

Tajomníčka AS FSV UCM, Mgr. Simona Galfyová, informovala, že z predchádzajúceho zasadnutia nebolo potrebné splniť žiadne uznesenie.

1. **Výročná** **správa o činnosti FSV UCM za rok 2021**

Podpredsedníčka AS FSV UCM, Ing. Jana Osuská uviedla, že vedenie FSV UCM predkladá senátu na schválenie Výročnú správu o činnosti FSV UCM za rok 2021, ktorú už po zapracovaní pripomienok schválilo na svojom ostatnom zasadnutí aj kolégium dekana FSV UCM.

Ing. Jana Osuská vyjadrila poďakovanie všetkým kolegom, ktorí sa spoluprácou a pripomienkami podieľali na zostavení tohto dokumentu.

Dekan FSV UCM, doc. PhDr. Jaroslav Mihálik, PhD. konštatoval, že predložený dokument bol spracovaný na výbornej úrovni a poďakoval sa Ing. Jane Osuskej za jeho skompletizovanie.

**Návrh č. 2:**

**Predsedníčka AS FSV UCM navrhla hlasovanie o predloženom dokumente „Výročná správa o činnosti FSV UCM za rok 2021“.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2022**

**Členovia AS FSV UCM schválili „Výročnú správu o činnosti FSV UCM za rok 2021“.**

1. **Správa o hospodárení FSV UCM za rok 2021**

Tajomníčka FSV UCM, Ing. Mária Kucharovičová predstavila členom senátu Správu o hospodárení FSV UCM za rok 2021, ktorú už bez pripomienok schválilo na svojom zasadnutí kolégium dekana FSV UCM.

**Návrh č. 3:**

**Predsedníčka AS FSV UCM navrhla hlasovanie o predloženom dokumente „Správa o hospodárení FSV UCM za rok 2021“.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2022**

**Členovia AS FSV UCM schválili „Správu o hospodárení FSV UCM za rok 2021“.**

1. **Návrh na úpravu – Organizačná schéma FSV UCM**

Dekan FSV UCM, doc. PhDr. Jaroslav Mihálik, PhD. členom senátu vysvetlil dôvod predloženia upravenej Organizačnej schémy FSV UCM, t.j. v rámci referátu pre vedu a kvalitu bol príslušnému referentovi upravený názov pracovnej pozície, doplnený o oblasť VVČ, pracovná náplň zostáva nezmenená. Zmena je zaznamenaná v organizačnej schéme FSV UCM, ktorá je prílohou vnútorného predpisu.

**Návrh č. 4:**

**Predsedníčka AS FSV UCM navrhla hlasovanie o predloženom dokumente „Organizačný poriadok FSV UCM v Trnave“.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 4** schválený

**Uznesenie č. 4/2022**

**Členovia AS FSV UCM schválili vnútorný predpis „Organizačný poriadok FSV UCM v Trnave“.**

1. **Návrh – II. kolo prijímacieho konania FSV UCM na akademický rok 2022/2023**

Dekan FSV UCM, doc. PhDr. Jaroslav Mihálik, PhD. a zastupujúci prodekan pre výchovno-vzdelávaciu činnosť, PhDr. Michal Imrovič, PhD. predstavili prítomným návrh dokumentu pre druhé kolo prijímacieho konania FSV UCM na akademický rok 2022/2023. Zdôvodnili navrhované termíny pre podávanie prihlášok na štúdium.

Doc. PhDr. Peter Horváth, PhD. navrhol vypísať druhé kolo prijímacieho konania zatiaľ len pre uchádzačov o dennú formu štúdia, nakoľko zatiaľ nemáme k dispozícii vykonávací predpis týkajúci sa dĺžky externého štúdia, ktorá je podľa aktuálnej novely zákona o vysokých školách skrátená na 3 roky (Bc. stupeň) a 2 roky (Mgr. stupeň).

Senátori sa s členmi vedenia FSV UCM dohodli, že pre uchádzačov o externé štúdium bude na webovej stránke fakulty dočasne zverejnená informácia o skrátenej dĺžke štúdia a prijímacie konanie bude vypísané dodatočne.

**Návrh č. 5:**

**Predsedníčka AS FSV UCM navrhla hlasovanie o upravenom návrhu dokumentu „II. kolo prijímacieho konania na FSV UCM v Trnave na akademický rok 2022/2023“.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 5** schválený

**Uznesenie č. 5/2022**

**Členovia AS FSV UCM schválili dokument „II. kolo prijímacieho konania na FSV UCM v Trnave na akademický rok 2022/2023“.**

1. **Vyhlásenie doplňujúcich volieb do zamestnaneckej časti AS FSV UCM a doplňujúcich volieb do zamestnaneckej časti AS UCM v Trnave, volieb do študentskej časti AS FSV UCM a doplňujúcich volieb do AS UCM v Trnave**

Predsedníčka AS FSV UCM požiadala predsedu legislatívnej a volebnej komisie AS FSV UCM, doc. JUDr. Bystríka Šramela, PhD., aby prítomných informoval o návrhoch prijatých na jej zasadnutí, ktoré sa konalo v ten istý deň pred rokovaním senátu.

Predsedníčka AS FSV UCM poďakovala predsedovi legislatívnej a volebnej komisie AS FSV UCM za dôslednú prípravu podkladov k všetkým voľbám.

**Návrh č. 5:**

**Predsedníčka AS FSV UCM navrhla spoločné hlasovanie o predložených návrhoch dokumentov** **„Vyhlásenie doplňujúcich volieb do zamestnaneckej časti AS FSV UCM a doplňujúcich volieb do zamestnaneckej časti AS UCM v Trnave“, a „Vyhlásenie volieb do študentskej časti AS FSV UCM a doplňujúcich volieb do študentskej časti AS UCM v Trnave“.**

**Doplňujúce voľby do zamestnaneckej časti Akademického senátu FSV UCM a doplňujúce voľby do zamestnaneckej časti AS UCM v Trnave sa uskutočnia** **dňa 19. septembra 2022 v čase od 09,00 – 14,00 hod. v zasadacej miestnosti FSV UCM 203 (2. poschodie).**

Volebná komisia bude pracovať v zložení:

1) PhDr. Lukáš Cíbik, PhD.

2) Ing. Klaudia Čirčová

3) Ing. Jana Machatová

4) Ing. Nikoleta Bednáriková, PhD. – náhradník

5) PhDr. Darina Kubíčková, PhD. - náhradník

**Návrhy na kandidátov je možné podávať** **výhradne na podateľni UCM, na Nám. J. Herdu 2, Trnava od 25. augusta 2022 do 08. septembra 2022 do 12,00 hod.** **v zalepenej obálke.** Návrh musí obsahovať podpis navrhovateľa a vyjadrenie súhlasu navrhovaného kandidáta, ktorý svojim podpisom berie kandidatúru na vedomie. Na nominačný list uvádza jeden navrhovateľ jedného navrhovaného.

**Voľby do študentskej časti AS FSV UCM na funkčné obdobie r. 2022 – 2024** a **doplňujúce voľby do študentskej časti AS UCM v Trnave sa uskutočnia** **dňa 03. októbra 2022 v čase od 09,00 – 14,00 hod. v zasadacej miestnosti FSV UCM (4. poschodie).**

Volebná komisia bude pracovať v zložení:

1) JUDr. Stanislav Michal (KVS)

2) Paulína Klátiková (KSSaP)

3) Mgr. Tomáš Janči (KPV)

4) Mgr. Kristína Dzureková (KVS) – náhradník

5) Tomáš Zlatnický (KSSaP) - náhradník

6) Mgr. Monika Kmeťová (KPV) – náhradník

**Návrhy na kandidátov je možné podávať** výhradne na podateľni UCM, na Nám. J. Herdu 2, Trnava **od 27. apríla 2022 do 23. septembra 2022 do 12,00 hod.** **v zalepenej obálke na meno tajomníka AS FSV UCM Mgr. Simona Galfyová.** Návrh musí obsahovať podpis navrhovateľa a vyjadrenie súhlasu navrhovaného kandidáta, ktorý svojim podpisom berie kandidatúru na vedomie. Na nominačný list uvádza jeden navrhovateľ jedného navrhovaného.

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 6** schválený

**Uznesenie č. 6/2022**

**Členovia AS FSV UCM odsúhlasili „****Vyhlásenie doplňujúcich volieb do zamestnaneckej časti AS FSV UCM a doplňujúcich volieb do zamestnaneckej časti AS UCM v Trnave“, a „****Vyhlásenie volieb do študentskej časti AS FSV UCM a doplňujúcich volieb do študentskej časti AS UCM v Trnave“.**

1. **Rôzne**

Predsedníčka AS FSV UCM otvorila bod rôzne, v rámci ktorého nikto nevystúpil s návrhom, príp. pripomienkou.

1. **Záver**

Predsedníčka AS FSV UCM poďakovala všetkým prítomným za účasť na zasadnutí senátu a ukončila rokovanie.

V Trnave 25. apríla 2022

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Mgr. Oľga Bočáková, PhD., mim. prof. ...........................................

**Prílohy:**

1. Vyhlásenie doplňujúcich volieb do zamestnaneckej časti AS FSV UCM a doplňujúcich volieb do zamestnaneckej časti AS UCM v Trnave
2. Vyhlásenie volieb do študentskej časti AS FSV UCM a doplňujúcich volieb do študentskej časti AS UCM v Trnave
3. II. kolo prijímacieho konania na FSV UCM v Trnave na akademický rok 2022/2023
4. Výročná správa o činnosti FSV UCM za rok 2021
5. Správa o hospodárení FSV UCM za rok 2021
6. Vnútorný predpis FSV UCM – Organizačný poriadok FSV UCM v Trnave
7. Prezenčná listina